**Podmienky súťaže:**

a) vytvorenie loga ZŠ s MŠ,

b) súťaže sa môžu zúčastniť: žiak, žiacke a triedne tímy, zamestnanci našej školy,

d) súťažné návrhy musia byť pôvodné (neviažu sa k nim autorské práva ďalších osôb), originálne,

e) každý účastník alebo tím/skupina súťaže súhlasí so spracovaním osobných údajov v súlade so zákonom o ochrane osobných údajov.

**Podmienky stanovené na návrh loga:**

a) grafický návrh na výkrese formátu A4 vo farebnom prevedení alebo návrh vytvorený v grafickom programe v elektronickej a tlačenej podobe,

b) návrh musí mať jednoduchú výraznú grafiku s možnosťou jej dodatočných úprav veľkosti (zmenšenie i zväčšenie), skutočný rozmer celého loga bude približne 5x5 cm,

c) obrázok musí byť originálny, nekopírovaný, autentický,

d) povinný text: ZŠ a MŠ Vyšné Ružbachy, čitateľnosť.

**Logo musí spĺňať nasledujúce kritériá:**

a) moderný, aktuálny a nadčasový dizajn,

b) ľahká identifikácia a zapamätateľnosť,

c) vysoká výpovedná hodnota.

**Kritériá hodnotenia:**

a) originalita a jedinečnosť návrhu loga,

b) zrozumiteľnosť a zapamätateľnosť.

**Odmena:**

Všetkých súťažiacich čaká odmena. **Odmena pre víťaza:** víťaza prekvapenie. Originálna vecná cena s prekvapením a dobrý pocit, že práve jeho návrh bude populárny :) .

**Spôsob prihlásenia do súťaže:**

Návrh loga odovzdajte do 30. marca 2024 osobne v riaditeľni ZŠ, odošlite aj elektronicky s potrebnými údajmi na adresu: zsvysneruzbachy@slnet.sk

Súťažiaci musia v návrhu uviesť: meno a priezvisko, ročník (žiak), pracovné zaradenie (zamestnanec), stručný popis (vysvetlenie, čo návrh symbolizuje, zámer).

Zverejnenie výsledkov súťaže:

Výsledky budú zverejnené do 30. apríla 2024 na web stránke školy.

**Porota a hodnotenie:**

a) súťaž vyhodnotí porota zložená z 9 členov,

b) zaslané návrhy nevraciame, stávajú sa majetkom školy, najlepšie návrhy budú zverejnené v albume Návrhy loga 2024.

Veríme, že tento podnet mnohých z vás – žiakov a zamestnancov osloví. Tešíme sa na Vaše kreatívne návrhy!